समस्याएं दूर नहीं हुई तो बैठक में इंजीनियरों को घुसने नहीं देंगे
पंचायतसमिति सभागार में बुधवार को प्रधान इंदु देवी जाटव की अध्यक्षता में साधारण सभा की बैठक में जनप्रतिनिधियों ने तल्ख तेवर दिखाए। गांवों में व्याप्त बिजली-पानी की समस्याओं का समाधान नहीं होने पर विभागीय अधिकारियों पर औपचारिकता बरतने का आरोप लगाते हुए कड़ी नाराजगी जताई। आक्रोशित सरपंच पंचायत समिति सदस्यों के साथ विधायक दर्शनसिंह गुर्जर ने समस्याओं का समाधान नहीं होने पर संबंधित अधिकारियों के खिलाफ निंदा प्रस्ताव लेने अगली बैठक में घुसने तक नहीं देने की चेतावनी दी।
सदस्योंने जताई आपत्ति
गतबैठक की कार्यवाही के विवरण की पुष्टि एजेंडेवार मुद्दों पर चर्चा के लिए बीडीओ विनेश कुमार ने साधारण सभा की बैठक का शुभारंभ किया। प्रधान इंदु देवी ने उपस्थित पंस सदस्य सरपंचों से कहा कि वे क्षेत्रीय समस्याओं विकास के प्रमुख मुद्दों को उठाएं। इस पर कई जनप्रतिनिधियों ने क्षेत्रवार बिजली, सड़क, चिकित्सा, पानी संबंधी मुद्दों को उठाया भी, मगर विभागों से गत बैठक कार्यवाही की अनुपालना रिपोर्ट नहीं मिलने पर आपत्ति जताई।
मनरेगायोजना का प्रस्ताव
सदनमें क्षेत्रीय मूलभूत सुविधाओं के लिए नवीन विकास कार्यों के प्रस्ताव, जनसमस्याओं के निराकरण के मुद्दों के अलावा ब्लॉक की 46 ग्राम पंचायतों में वर्ष 2016-17 में मनरेगा योजनांतर्गत 11151.04 लाख रुपए की वार्षिक कार्ययोजना का सर्वसम्मति से अनुमोदन किया गया। इस प्लान अंतर्गत 32,44,324 मानव श्रम दिवस मिलेगा।
सचिवोंको किया पाबंद
गांवोंमें खराब हैंडपंप सिंगल फेज नलकूपों को ठीक नहीं करने तथा जनप्रतिनिधियों की सुनवाई नहीं होने पर सदन ने पीएचईडी के एईएन के खिलाफ निंदा प्रस्ताव लिया। वहीं आंगनबाड़ी केंद्रों पर पोषाहार वितरण नहीं होने केंद्रों के नियमित नहीं खुलने पर आईसीडीएस पर्यवेक्षक को जमकर फटकार लगाई और केंद्रों की नियमित मॉनिटरिंग करने की हिदायत दी गई। बीडीओ विनेश कुमार ने भामाशाह योजना में सीडिंग कार्य ग्रामीण विकास एवं पंचायती राज विभाग की संचालित योजनाओं के क्रियान्वयन में शीघ्र यूसी सीसी प्रस्तुत करने के लिए ग्राम सेवक एवं पदेन सचिवों को पाबंद किया। बैठक में कहा गया कि कार्य में लापरवाही बर्दाश्त नहीं की जाएगी।
लिपिक को बैठक से बाहर निकाला
साधारणसभा की बैठक में रसद विभाग की ओर से प्रतिनिधित्व बतौर पहुंचे एक लिपिक को एसडीएम की डांट झेलनी पड़ी और उन्हें बैठक से बाहर निकलना पड़ा। दरअसल, बिंदुवार चर्चा के दौरान रसद विभाग से अधिकारी की उपस्थिति पूछी तो लिपिक खड़ा हो गया। लिपिक ने कहा कि अधिकारी तो फील्ड में गए हैं, इस पर एसडीएम ने कहा कि विधायक, प्रधान सरपंच क्या लिपिक से चर्चा करेंगे। यह व्यवस्था सदन की गरिमा के खिलाफ है। उन्होंने लिपिक को ससम्मान बैठक छोड़ने की कहकर बाहर निकाल दिया। आगामी बैठकों में संबंधित अधिकारियों की उपस्थिति की अनिवार्यता सुनिश्चित की। इस पर सभी ने एसडीएम के इस निर्णय का समर्थन किया।
करौली. पंचायतसमिति साधारण सभा की बैठक में मौजूद जनप्रतिनिधि अधिकारी।
कब तक करें सब्र : गुर्जर
विधायकदर्शनसिंह गुर्जर के साथ सरपंच, जिप पंस सदस्यों ने कहा कि गत बैठकों में जो मुद्दे थे, वे ही मुद्दे हर बैठक में उठाए जाते हैं। इससे स्पष्ट है कि एक भी मुद्दे पर विभागीय अधिकारियों ने कोई कार्रवाई नहीं की। विभागीय अधिकारी जनप्रतिनिधियों की सुनते ही नहीं हैं और बैठक में गलत आंकड़े प्रोग्रेस रिपोर्ट प्रस्तुत कर सबको गुमराह करते हैं। आखिर कब तक जनप्रतिनिधि इसे सहन करें। ग्रामीण क्षेत्रीय समस्याओं से परेशान होकर उनके पास आते हैं, मगर उनकी प्रशासनिक स्तर पर कोई सुनवाई नहीं होती। साधारण सभा की बैठक कोरी औपचारिकता बनकर रह गई हैं। यह सदन का अपमान है।
अतिक्रमण हटेंगे
उपजिला कलेक्टर डॉ.नरेंद्र थोरी ने कहा कि गांवों में सरकारी भवन के अलावा चरागाह, श्मशान आदि सरकारी भूमि पर एक इंच भी अतिक्रमण नहीं रहने दूंगा। जनप्रतिनिधिगण मुझे फोन पर लिखित में अतिक्रमण की शिकायत दर्ज कराएं, उनका नाम गोपनीय रखते हुए अतिक्रमण हटाने की कार्रवाई होगी। थोरी ने कहा कि डिस्कॉम अधिकारियों के अनुसार प्रदेशभर में सबसे ज्यादा बिजली चोरी करौली में होती है। बिजली अधिकारी इस संबंध में कार्रवाई करे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva